KOMISIJAS PAZIŅOJUMS PADOMEI UN EIROPAS PARLAMENTAM Tehniskās korekcijas 2015. gada finanšu shēmā atbilstoši NKI izmaiņām (Padomes Regulas Nr. 1311/2013, ar ko nosaka daudzgadu finanšu shēmu 2014.–2020. gadam, 6. pants) /* COM/2014/0307 final */





KOMISIJAS PAZIŅOJUMS PADOMEI UN EIROPAS PARLAMENTAM Tehniskās korekcijas 2015. gada finanšu shēmā atbilstoši NKI izmaiņām (Padomes Regulas Nr. 1311/2013, ar ko nosaka daudzgadu finanšu shēmu 2014.–2020. gadam, 6. pants) 1. Ievads Padomes Regulā Nr. 1311/2013, ar ko nosaka daudzgadu finanšu shēmu 2014.–2020. gadam[1] (DFS regula), ir iekļauta finanšu shēmas tabula ES-28 laikposmam no 2014. līdz 2020. gadam, izsakot 2011. gada cenās (1. tabula). Saskaņā ar DFS regulas 6. panta 1. punktu Komisija katru gadu pirms budžeta procedūras n+1 gadam veic tehniskās korekcijas finanšu shēmā atbilstoši ES nacionālā kopienākuma (NKI) un cenu izmaiņām un paziņo iznākumu abām budžeta lēmējinstitūcijas iestādēm. Attiecībā uz cenām izdevumu maksimālās robežas faktiskajās cenās nosaka, pielietojot DFS regulas 6. panta 2. punktā paredzēto fiksēto 2 % deflatoru. Attiecībā uz NKI izmaiņām šajā paziņojumā ir ņemtas vērā jaunākās pieejamās ekonomikas prognozes. Tajā pašā laikā Komisija aprēķina rezervi, kas ir atstāta līdz pašu resursu maksimālajam apjomam, kas noteikts Lēmumā 2007/436/EK, Euratom, DFS regulas 13. pantā paredzētās rezerves ārkārtas gadījumiem absolūto summu, 5. pantā paredzēto kopējo rezervi maksājumiem un 14. pantā paredzēto kopējo saistību rezervi. Turklāt saskaņā ar DFS regulas 3. panta 1. punktu maksimālo apakšsummu 2. izdevumu kategorijā ar tirgu saistītajiem izdevumiem un tiešajiem maksājumiem koriģē pēc pārvietojumiem starp I pīlāru un lauku attīstības programmām saskaņā ar tiesību aktu, kas paredz šādus pārvietojumus. Šā paziņojuma mērķis ir sniegt budžeta lēmējinstitūcijai tehnisko korekciju rezultātus (28 ES dalībvalstīm) 2015. gadam saskaņā ar DFS regulas 6. pantu. 2. Finanšu shēmas tabulas korekciju noteikumi (1. un 2. tabula) 1. tabulā atspoguļota finanšu shēma 28 ES dalībvalstīm 2011. gada cenās, kas norādītas DFS regulas I pielikumā. 2. tabulā ir atspoguļota finanšu shēma 28 ES dalībvalstīm ar korekcijām 2015. gadam (t. i., faktiskajās cenās). Finanšu shēma, kas izteikta procentos no NKI, ir atjaunināta saskaņā ar jaunākajām pieejamajām ekonomikas prognozēm (2014. gada pavasarī) un ilgtermiņa prognozēm. 2.1. Kopējā NKI summa Atbilstoši jaunākajām pieejamajām prognozēm NKI 2015. gadā ir noteikts 13 918 050 miljonu euro apmērā faktiskajās cenās 28 ES dalībvalstīm. 2.2. Finanšu shēmā 2015. gadam izdarīto tehnisko korekciju galvenie rezultāti Kopējais maksimālais apjoms saistību apropriācijām 2015. gadam (146 483 miljoni euro) ir 1,05 % no NKI. Attiecīgais kopējais maksimālais apjoms maksājumu apropriācijām (141 901 miljons euro) ir 1,02 % no NKI. Līdz ar to, pamatojoties uz jaunākajām ekonomikas prognozēm, paliek rezerve, kas ir mazāka par 1,23 % no pašu resursu maksimālā apjoma 29 291 miljona euro apmērā (0,21 % no NKI ES 28 dalībvalstīm). 2.3. 2. izdevumu kategorijas maksimālās apakšsummas korekcija Saskaņā ar DFS regulas 3. panta 1. punktu 2. izdevumu kategorijas maksimālo apakšsummu 312 735 miljonu euro apmērā ar tirgu saistītajiem izdevumiem un tiešajiem maksājumiem laikposmā no 2014. gada līdz 2020. gadam koriģē pēc pārvedumiem starp I pīlāru un lauku attīstības programmām saskaņā ar tiesību aktu, kas paredz šādus pārvietojumus. Summas, kas piešķirtas Eiropas Lauksaimniecības fondam lauku attīstībai (ELFLA), kā tas noteikts Komisijas Īstenošanas regulā Nr. 367/2014[2], veido šādi elementi (skatīt turpmāko tabulu). (1) Brīvprātīga korekcija, kas noteikta Komisijas Īstenošanas lēmumā 2013/146/ES saskaņā ar Regulas (EK) Nr. 73/2009 10.b pantu un kas jāpieskaita lauku attīstības programmām piešķirtā Savienības atbalsta sadalījumam pa gadiem atbilstoši minētās regulas 10.c panta 2. punktam. Komisijas Īstenošanas lēmumā noteikts, ka Apvienotajā Karalistē 2014. finanšu gadam šī summa ir 296,3 miljoni euro. (2) Summas, kas saskaņā ar Regulas (EK) Nr. 73/2009 136. un 136.b pantu jāpārvieto uz ELFLA attiecībā uz Vāciju un Zviedriju no kopējās summas 51,6 miljoni euro gadā par 2014. un 2015. finanšu gadu (“neiztērētās summas”). (3) Summas, kas saskaņā ar Regulas (ES) Nr. 1307/2013 66. panta 1. punktu jāpārvieto uz ELFLA. Sākot no 2014. gada, Grieķija katru gadu pārskaitīs 4 miljonus euro (“EL kokvilna”). Šis pirmais pārvietojumu kopums Eiropas Lauksaimniecības garantiju fonda (ELGF) izmaksu finansēšanai pieejamo neto atlikumu samazina par 427,5 miljoniem euro 2014. – 2020. gadā, un DFS maksimālā apakšsumma ar tirgu saistītiem izdevumiem un tiešajiem maksājumiem ir jākoriģē no 312 735 miljoniem euro uz 312 309 miljoniem euro, kā norādīts turpmākajā tabulā. Turklāt ir pieņemts lēmums par otro pārvietojumu kopumu starp I pīlāru un lauku attīstības programmām, kas vēl nav atspoguļots attiecīgajā Komisijas Īstenošanas regulā. Pēc dalībvalstu paziņojumiem par elastību starp pīlāriem, kas saskaņā ar Regulas (ES) Nr. 1307/2013 14. pantu tika iesniegti līdz 2013. gada 31. decembrim, kopējais līdzekļu pārvietojums no tiešo maksājumu maksimālā apjoma uz lauku attīstības programmām 2015.–2020. finanšu gadam ir 3 884,380 miljoni euro, savukārt kopējais līdzekļu pārvietojums no lauku attīstības programmām 2015.–2020. finanšu gadam uz tiešo maksājumu maksimālo apjomu ir 2 988,507 miljoni euro. Tomēr šie skaitļi ir tikai provizoriski. Šo 2. izdevumu kategorijas maksimālās apakšsummas otro korekciju var īstenot tikai 2015. gadā (2016. gadam paredzēto tehnisko korekciju ietvaros) pēc tam, kad stāsies spēkā Komisijas Īstenošanas regulas grozījumi, ar ko nosaka ELGF pieejamo neto atlikumu.[3] Tajā brīdī pēc otrā paziņošanas termiņa 2014. gada 1. augustā varēs ņemt vērā turpmākas korekcijas saistībā ar elastību starp pīlāriem. 2. izdevumu kategorijas maksimālās apakšsummas izmaiņas faktiskajās cenās jāpārvērš 2011. gada cenās, lai tehniski koriģētu DFS tabulu 2011. gada cenās. Šim nolūkam ELGF neto atlikums vispirms tiek pārvērsts 2011. gada cenās, izmantojot fiksēto 2 % deflatoru. Pēc tam tas tiek noapaļots, lai iegūtu 2. izdevumu kategorijas koriģēto maksimālo apakšsummu, jo DFS maksimālās summas tiek izteiktas tikai miljonos euro. Izmantojot vienīgi šo noapaļošanas procedūru, var nodrošināt, ka DFS maksimālā apakšsumma vienmēr ir lielāka nekā ELGF izmaksu finansēšanai pieejamais neto atlikums. Tā rezultātā radusies nelielā starpība neveido pieejamo rezervi, bet izriet vienīgi no noapaļošanas darbības, jo DFS tabulā visi skaitļi ir jānorāda miljonos euro. Katrā ikgadējā budžetā Komisija izmantos ELGF izmaksu finansēšanai pieejamā neto atlikuma precīzās summas, kā tas tika darīts attiecībā uz 2014. gada budžetu. 3. Vispārējā rezerve attiecībā uz maksājumiem Saskaņā ar DFS regulas 5. pantu Komisija pielāgos maksājuma maksimālo apjomu attiecībā uz 2015.–2020. gadu, palielinot to par summu, kas vienāda ar starpību starp veiktajiem maksājumiem un DFS maksājuma maksimālo apjomu par n-1 gadu. Ikvienu augšupejošu korekciju pilnībā kompensē ar attiecīgu maksājumu maksimālās summas samazinājumu n-1 gadam. Šo korekciju pirmoreiz veiks 2015. gadā (2016. gadam paredzēto tehnisko korekciju ietvaros). 4. Īpaši instrumenti Papildus izdevumu maksimālajam apjomam, par kuru vienojās 2014.–2020. gada finanšu shēmā, ir pieejami vairāki instrumenti. Šo instrumentu mērķis ir nodrošināt ātru reaģēšanu uz ārkārtas vai neparedzētiem notikumiem un radīt lielāku elastību, nekā paredzēts noteiktajos izdevumu maksimālajos apjomos. 4.1. Rezerve palīdzībai ārkārtas gadījumos Saskaņā ar DFS regulas 9. pantu no Rezerves palīdzībai ārkārtas gadījumos var mobilizēt ne vairāk kā 280 miljonus euro gadā 2011. gada cenās vai 303 miljonus euro 2015. gadā faktiskajās cenās (2209 miljoni euro visā laikposmā faktiskajās cenās). Iepriekšējā gadā neizmantoto summu var pārnest. 4.2. Eiropas Savienības Solidaritātes fonds Saskaņā ar DFS regulas 10. pantu no ES Solidaritātes fonda var mobilizēt ne vairāk kā 500 miljonus euro gadā 2011. gada cenās vai 541 miljonu euro 2015. gadā faktiskajās cenās (3945 miljoni euro visā laikposmā faktiskajās cenās). Iepriekšējā gadā neizmantoto summu var pārnest. 4.3. Elastības instruments Saskaņā ar DFS regulas 11. pantu no Elastības instrumenta var mobilizēt ne vairāk kā 471 miljonu euro gadā 2011. gada cenās vai 510 miljonus euro 2015. gadā faktiskajās cenās (3716 miljoni euro visā laikposmā faktiskajās cenās). Iepriekšējos trijos gados neizmantoto summu var pārnest. 4.4. Eiropas Globalizācijas pielāgošanas fonds Saskaņā ar DFS regulas 12. pantu no Eiropas Globalizācijas pielāgošanas fonda var mobilizēt ne vairāk kā 150 miljonus euro gadā 2011. gada cenās vai 162 miljonus euro 2015. gadā faktiskajās cenās (1183 miljoni euro visā laikposmā faktiskajās cenās). 4.5. Rezerve ārkārtas gadījumiem Saskaņā ar DFS regulas 13. pantu Rezerve ārkārtas gadījumiem ne vairāk kā 0,03 % apmērā no Savienības NKI tiek veidota ārpus finanšu shēmas maksimālajām robežām laikposmam no 2014. līdz 2020. gadam. Rezerves ārkārtas gadījumiem absolūtā summa 2015. gadam ir 4 175,4 miljoni euro. 4.6. Vispārējā rezerve saistībām izaugsmei un nodarbinātībai, jo īpaši jaunatnes nodarbinātībai Saskaņā ar DFS regulas 14. pantu rezerves, kas ir atstātas pieejamas līdz DFS noteiktajam maksimālajam apjomam saistību apropriācijām 2014.–2017. gadam, ir vispārējā DFS rezerve saistībām, kas jādara pieejama, pārsniedzot pielikumā noteiktos maksimālos apjomus DFS regulas 2016.–2020. gadam politikas mērķiem, kas saistīti ar izaugsmi un nodarbinātību, jo īpaši jauniešu nodarbinātību. Komisija aprēķina pieejamo atbalsta summu. Vispārējo DFS rezervi saistībām pirmo reizi aprēķinās 2015. gadā (2016. gadam paredzēto tehnisko korekciju ietvaros). [1] OV L 347, 20.12.2013., 884. lpp. [2] Komisijas 2014. gada 10. aprīļa Īstenošanas regula (ES) Nr. 367/2014, ar ko nosaka neto atlikumu, kas pieejams ELGF izmaksu finansēšanai (OV L 108, 11.4.2014., 13. lpp.) [3] Komisijas 2014. gada 13. maija Deleģētā regula (ES) Nr. xxx/xxxx, ar ko groza Padomes Regulas (EK) Nr. 73/2009 VIII un VIIIc pielikumu, Eiropas Parlamenta un Padomes Regulas (ES) Nr. 1305/2013 I pielikumu un Eiropas Parlamenta un Padomes Regulas (ES) Nr. 1307/2013 II, III un VI pielikumu (C(2014) 3006), tika nosūtīta Eiropas Parlamentam un Padomei. Abām iestādēm ir dots vismaz 2 mēnešu izskatīšanas laikposms, lai izteiktu iebildumus. Tikai pēc šā izskatīšanas laikposma Komisija varēs pieņemt grozošo Komisijas Īstenošanas regulu, ar ko nosaka neto atlikumu, kas pieejams ELGF izmaksu finansēšanai. Elastība starp pīlāriem, par kuru paziņots 2013. gada 31. decembrī, tiks ņemta vērā jau 2015. gada budžeta projektā.